Document ID: /roh_data/filtered/swiss_laws_in_ROHinterleaved.jsonl.gz/38103

This text was translated from EN into Rumantsch Grischun.

Managers of collective assets are responsible for the portfolio and risk management of the assets entrusted to them. In addition, managers of collective assets may conduct fund business, in particular, for foreign collective investment schemes. If the foreign country's law requires an agreement on cooperation and information exchange between FINMA and the foreign supervisory authorities of relevance for the fund business, they may perform this business only where such an agreement exists. Managers of collective assets may also perform administrative activities within the scope of these tasks.

L’administratur da facultads collectivas garantescha l’administraziun dal portfolio ed il management da las ristgas per las valurs da facultad confidadas ad el. Ultra da quai dastga l’administratur da facultads collectivas pratitgar en spezial la gestiun da fonds per investiziuns collectivas da chapital estras. Sch’il dretg ester pretenda ina cunvegna davart la collavuraziun e davart il barat d’infurmaziuns tranter la FINMA e las autoritads da surveglianza estras ch’èn relevantas per la gestiun da fonds, dastga el pratitgar questa gestiun mo, sch’ina tala cunvegna è vegnida concludida. L’administratur da facultads collectivas po exequir supplementarmain activitads administrativas en il rom da questas incumbensas.